ДО

ЧЛЕНОВЕТЕ НА БЪЛГАРСКАТА

ТЪРГОВСКО-ПРОМИШЛЕНА ПАЛАТА

***ОТНОСНО: Бизнес делегация с посещение на WATEC Израел, 11 – 15 септември 2017***

УВАЖАЕМИ ДАМИ И ГОСПОДА,

Българската търговско-промишлена палата има удоволствието да Ви информира, че организира **бизнес делегация, която ще посети международното изложение WATEC** [**http://watec-israel.com/**](http://watec-israel.com/) **в Тел Авив, Израел в периода 11 – 15 септември 2017 г**. Събитието има десет годишна история като професионална изложба, предоставяща възможност за взаимодействие на производители, изследователи, инвеститори, представители на научните среди, купувачи и предприемачи, представители на местния и международен бизнес.

Изложението е насочено към компании и организации, работещи в **областите:** технологии за пречистване на вода, измервателни устройства, наблюдение на течове, управление на отпадъци, технологии за обезсоляване на вода, наблюдение замърсяването на въздуха, шумово замърсяване, разделяне и рециклиране на отпадъци, напоителни и водни системи, водна инфраструктура, интелигентно управление на вода, иновативни технологии и др.

Изложението WATEC в цифри през 2016 г.: 10 000 посетители, 150 лектори, 160 изложители, 70% местни, 30% чуждестранни изложители, 95 делегации от 90 страни 1 000 b2b срещи.

WATEC Израел 2017 предлага изключителна възможност за срещи на бизнес ниво с цел **намиране на партньори, инвеститори, консултации**. През тази година се очаква събитието да бъде посетено от делегации от: Бразилия, Белгия, Чили, Китай, Колумбия, Коста Рика, Етиопия, Франция, Германия, Индия, Италия, Япония, Холандия, Мексико, Русия, Нигерия, Перу, Полша, Румъния, Южна Африка, Испания, Тайланд, Украйна, САЩ, ОИСР, Световната банка.

**Делегация от България, водена от зам. министър на околната среда и водите Николай Кънчев също ще посети изложението. Българската търговско-промишлена палата Ви кани да вземете участие в посещението и да се срещнете с професионалисти във водния сектор, съгласно приложена програма.**

Пътуването ще се осъществи в периода 11 – 15 септември 2017 г. По предварителни разчети разходите, свързани с посещението ще възлязат на 2340 щ.д., в които са включени: пътуване с директен полет София – Тел Авив - София, настаняване и 4 нощувки в 4 звезден хотел, 1 вечеря за участниците в бизнес делегацията, вътрешен транспорт, туристическа обиколка, медицинска застраховка, информационна брошура и организационна такса. При реализирането на икономии от пътуването, сумите ще бъдат възстановени на участниците.

Фирмите, които имат интерес да участват в състава на бизнес делегацията, следва да изпратят попълнена приложената **регистрационна форма** и копие от международен паспорт на електронна поща: irelations@bcci.bg както и да заплатят таксата за участие в **срок до 24 август /четвъртък/ 2017 г.**

|  |  |  |
| --- | --- | --- |
| *с банков превод* *УНИКРЕДИТ БУЛБАНК**BIC код: UNCRBGSF* | **или** | *в брой* *на касата на БТПП,* *ул. Искър 9, София.* |
| IBAN: BG20 UNCR 7630 1100 3081 28 – сметка в щ.дIBAN: BG25 UNCR 7630 1000 3081 19- сметка в лева |

За повече информация можете да се свържете с: БТПП, дирекция Международно сътрудничество и международни организации, Александър Божилов, тел.:             02 8117 421, 8117 489, факс: 02 987 32 09, e-mail: irelations@bcci.bg.

**Приложения:**

* Регистрационна карта
* Предварителна програма на посещението

С уважение,

ЦВЕТАН СИМЕОНОВ

Председател